**ข้อมูลสรุป**

**บริษัทไวส์โลจิสติกส์จำกัด (มหาชน) (“บริษัท” หรือ “WICE”)**ย่อมาจาก Worldwide Industrial CommercialEnterprise) (เดิมชื่อบริษัทไวส์เฟรทเซอร์วิสเซส (ประเทศไทย) จำกัด) เริ่มดำเนินธุรกิจให้บริการรับจัดการขนส่งสินค้าระหว่างประเทศตั้งแต่ปี 2536 ซึ่งเน้นการให้บริการรับจัดการขนส่งสินค้าทางทะเลโดยมีเส้นทางหลักคือไทย-สหรัฐอเมริกาด้วยทุนจดทะเบียน 1.00 ล้านบาทโดยเป็นการร่วมทุนระหว่างกลุ่มนักลงทุนชาวไทยรวม 70% และกลุ่มบริษัท WICE Group ซึ่งเป็นกลุ่มบริษัทต่างชาติที่มีชื่อเสียงด้านธุรกิจเฟรท (Freight) ตั้งอยู่ในประเทศสิงคโปร์และเขตบริหารพิเศษฮ่องกงแห่งสาธารณรัฐประชาชนจีนรวม 30% ต่อมาบริษัทได้ขยายการให้บริการครอบคลุมการให้บริการด้านพิธีการทางศุลกากรและบริการขนส่งต่อเนื่องในประเทศ โดยได้จัดตั้งบรษัทในเครือขึ้นมาเพื่อสนับสนุนกิจการดังกล่าว

โดยในปี 2545 และปี 2547 กลุ่มคุณอารยาคงสุนทรซึ่งเป็นกลุ่มผู้ถือหุ้นใหญ่ของบริษัทได้มีการซื้อหุ้นของบริษัทจากกลุ่มหุ้นส่วนชาวฮ่องกงและชาวสิงคโปร์ตามลำดับส่งผลให้บริษัทถือหุ้นโดยคนไทย 100% และเพื่อเป็นการเพิ่มประสิทธิภาพในการบริหารจัดการบริษัทได้มีการปรับโครงสร้างกลุ่มบริษัทใหม่ในเดือนพฤศจิกายนปี 2556 โดยวิธีการควบบริษัท(Amalgamation) ระหว่างบริษัทไวส์เฟรทเซอร์วิสเซส (ประเทศไทย) จำกัด, บริษัทพร็อมทเฟรทแอนด์โลจิสติคส์จำกัด, และบริษัทไวส์โลจิสติกส์จำกัดจัดตั้งเป็นบริษัทใหม่แต่ยังคงใช้ชื่อเดิมคือบริษัทไวส์เฟรทเซอร์วิสเซส (ประเทศไทย) จำกัดโดยมีทุนจดทะเบียนและทุนชำระแล้วเป็น 15.00 ล้านบาท และมีสำนักงานใหญ่อยู่ที่กรุงเทพฯ และสำนักงานให้บริการอยู่ที่ท่าอากาศยานสุวรรณภูมิและท่าเรือแหลมฉบัง

นอกจากนี้ในเดือนธันวาคมปี 2556 บริษัทได้เพิ่มทุนจดทะเบียนและทุนชำระแล้วเป็น 180.00 ล้านบาทและเข้าถือหุ้นร้อยละ 99.99 ในบริษัทซันเอ็กซ์เพรส (ประเทศไทย) จำกัดทั้งนี้บริษัทได้ดำเนินการแปรสภาพเป็นบริษัทมหาชนจำกัดและเปลี่ยนชื่อเป็น บริษัทไวส์ โลจิสติกส์จำกัด (มหาชน) เมื่อวันที่ 3 เมษายน 2558 โดยมีทุนจดทะเบียน 300 ล้านบาท (ทุนชำระแล้ว 225 ล้านบาท)

***บริษัทไวส์โลจิสติกส์จำกัด (มหาชน) และบริษัทย่อยเป็นผู้ให้บริการโลจิสติกส์ระหว่างประเทศแบบครบวงจร(International Logistics Services and Solutions Provider) ทั้งการนำเข้าและการส่งออกโดยการขนส่งทั้งทางทะเล (แบบเต็มตู้และแบบไม่เต็มตู้) ทางอากาศและการให้บริการด้านพิธีการศุลกากรและการขนส่งในประเทศเพื่อรองรับความต้องการที่หลากหลายของลูกค้า***

***รวมถึงการให้บริการขนส่งสินค้าแบบประตูสู่ประตู (Door to Door) คือการให้บริการรับจัดการขนส่งระหว่างประเทศ ตั้งแต่หน้าประตูโรงงานลูกค้าต้นทางเพื่อส่งมอบไปยังหน้าประตูโรงงานลูกค้าปลายทางโดยผู้ส่งออกเป็นผู้รับผิดชอบภาระค่าขนส่งและแบบExworkคือการให้บริการรับจัดการขนส่งสินค้าระหว่งประเทศตั้งแต่หน้าประตูโรงงานผู้ส่งออกเพื่อส่งมอบไปจนถึงมือผู้รับปลายทางโดยผู้นำเข้ารับผิดชอบภาระค่าขนส่ง***

**การให้บริการโลจิสติกส์ระหว่างประเทศแบบครบวงจรของบริษัทและบริษัทย่อยสามารถแบ่งได้ดังนี้**

 **1. การรับจัดการขนส่งสินค้าระหว่างประเทศทางทะเล (Sea Freight):** บริษัทเป็นผู้ให้บริการรับจัดการขนส่งสินค้าระหว่างประเทศซึ่งเน้นการให้บริการรับจัดการขนส่งสินค้าทางทะเลโดยบริษัทจะเป็นผู้จัดหาระวางเรือและตู้คอนเทนเนอร์จากสายการเดินเรือชั้นนำที่มีชื่อเสียงเชื่อถือได้ซึ่งบริษัทมีสัญญาบริการ (Service Contract)กับสายการเดินเรือที่หลากหลาย เพื่อให้ลูกค้าสามารถเลือกใช้บริการที่ตรงกับความต้องการของลูกค้าแต่ละรายทั้งยังช่วยให้ลูกค้าได้ประหยัดต้นทุนอีกด้วย ทั้งนี้บริษัทได้ขยายเครือข่ายโดยเข้าร่วมเป็นภาคีสมาชิกต่างๆ

 โดยปัจจุบันบริษัทสามารถให้บริการรับจัดการขนส่งทางทะเลครอบคลุมท่าเรือหลักในเขตการค้าสำคัญในประเทศต่างๆโดยตลาดหลักยังคงเป็นตลาดสหรัฐอเมริกาเนื่องจากบริษัทมีประสบการณ์และความชำนาญในเส้นทางการขนส่งไทย-สหรัฐอเมริกาตั้งแต่แรกเริ่มสำหรับตลาดหลักรองลงมาคือประเทศญี่ปุ่นประเทศออสเตรเลียและประเทศจีน โดยการขนส่งสินค้าทางเรือสามารถขนส่งสินค้าได้คราวละมากๆมีต้นทุนในการขนส่งที่ถูกกว่าการขนส่งสินค้าทางเครื่องบินเหมาะสำหรับการขนส่งที่ไม่เร่งด่วนโดยสินค้าหลักๆได้แก่สินค้าอิเล็กทรอนิกส์ (สินค้าสำเร็จรูป) ชิ้นส่วนยานยนต์โครงสร้างเหล็กและวัสดุก่อสร้างอาหารกระป๋องเป็นต้นการขนส่งทางเรือจะบรรจุสินค้าลงในตู้คอนเทนเนอร์ซึ่งช่วยให้การเคลื่อนย้ายสินค้ารวดเร็วและสะดวกยิ่งขึ้น

 โดยตู้คอนเทนเนอร์จะแบ่งออกเป็น 2 ขนาดหลักๆคือขนาด 20 ฟุตเหมาะกับการใช้งานบรรทุกสินค้าที่มีน้ำหนักมากแต่มีปริมาณน้อยและขนาด 40 ฟุตเหมาะกับการใช้งานบรรทุกสินค้าที่มีน้ำหนักน้อยแต่มีปริมาณมากนอกจากนี้ตู้คอนเทนเนอร์ยังมีรูปแบบต่างๆเช่นตู้คอนเทนเนอร์แบบแห้ง (Dry) แบบควบคุมอุณหภูมิ(Reefer)แบบเปิดหลังคา (Open Top) เป็นต้นเพื่อตอบสนองความต้องการของลูกค้าและให้เหมาะกับประเภทของสินค้าที่ขนส่ง

 **2. การจัดการขนส่งระหว่างประเทศทางอากาศ (Air Freight):** บริษัทย่อยเป็นผู้ให้บริการรับจัดการขนส่งสินค้าระหว่างประเทศซึ่งเน้นการให้บริการรับจัดการขนส่งสินค้าทางอากาศโดยการขนส่งสินค้าทางอากาศเป็นการขนส่งที่ต้องการบริษัทที่มีศักยภาพในการให้บริการสูงเหมาะกับการขนส่งระหว่างประเทศที่ต้องการความรวดเร็วในระยะเวลาจำกัดและเป็นการขนส่งที่ให้ความยืดหยุ่นสูงตอบสนองการเปลี่ยนแปลงและเวลาได้เป็นอย่างดีแต่มีต้นทุนที่สูงกว่าการขนส่งทางเรือสินค้าส่วนใหญ่ที่ขนส่งทางอากาศจะมีปริมาณค่อนข้างน้อยหรือมีมูลค่าสูงและต้องใช้ความระมัดระวังเป็นพิเศษซึ่งบริษัทย่อยจะเป็นผู้ติดต่อและจองระวางสายการบินตามตารางเวลาและข้อกำหนดที่ลูกค้าต้องการโดยคำนึงถึงความรวดเร็วความตรงต่อเวลาและการประหยัดต้นทุนให้ลูกค้า

 โดยสามารถให้บริการรับจัดการขนส่งสินค้าทางอากาศได้ครอบคลุมเขตการค้าสำคัญในประเทศต่างๆซึ่งตลาดหลักจะเป็นตลาดในแถบเอเชียเช่นประเทศสิงคโปร์ฮ่องกงประเทศจีนเป็นต้นสินค้าส่วนใหญ่จะเป็นชิ้นส่วนอิเล็กทรอนิกส์การจัดการขนส่งสินค้าระหว่างประเทศทางอากาศให้ความสำคัญกับความรวดเร็วและความชำนาญในตัวสินค้า

 โดยเฉพาะสินค้าในกลุ่มอิเล็กทรอนิกส์ซึ่งบริษัทย่อยสามารถให้บริการจัดส่งสินค้าแบบเร่งด่วนภายใน 24 ชั่วโมงจากสิงคโปร์มากรุงเทพฯแบบประตูถึงประตู (Door-to-Door) ถือเป็นการสร้างมูลค่าเพิ่มให้กับบริการโดยสินค้าส่วนใหญ่จะเป็นชิ้นส่วนอิเล็กทรอนิกส์ที่นำเข้าจากประเทศสิงคโปร์มาประกอบในประเทศไทย

 นอกจากนี้บริษัทย่อยยังมีการให้บริการเสริมสำหรับลูกค้าที่ต้องการให้จัดการขนส่งสินค้ากรณีฉุกเฉินเช่นการให้บริการรับหิ้วสินค้าแบบถึงมือผู้รับ (Hand Carrier) ภายใน 24ชั่วโมงเส้นทางเชียงใหม่-กรุงเทพฯ-เซี่ยงไฮ้เป็นต้นนอกจากการให้บริการจัดการขนส่งดังกล่าวแล้วบริษัทย่อยยังมีบริการให้คำปรึกษาในการจัดการระบบโลจิสติกส์โดยร่วมกับลูกค้าในการคิดหาวิธีการจัดการระบบโลจิสติกส์เพื่อประหยัดต้นทุนในการขนส่งให้กับลูกค้าในลักษณะการรวมสินค้าจากหลายๆ Supplier ของลูกค้ารายใดรายหนึ่ง (Combined Cargo) แล้วจัดส่งพร้อมกันเพื่อประหยัดต้นทุนในการขนส่ง

 **3. การให้บริการด้านพิธีการศุลกากรและการขนส่งในประเทศ (Customs Broker and Transport)**: บริษัทมีนโยบายการให้บริการด้านพิธีการศุลกากรควบคู่ไปกับการให้บริการขนส่งในประเทศการให้บริการด้านพิธีการศุลกากร (Customs Broker)การนำเข้าหรือส่งออกสินค้าระหว่างประเทศต้องผ่านพิธีการศุลกากรก่อนนำสินค้าขึ้นหรือลงเรือ/เครื่องบินโดยบริษัทและบริษัทย่อยมีการให้บริการด้านพิธีการศุลกากรและเป็นตัวแทนในการออกสินค้า

 รวมถึงการจัดเตรียมเอกสารและการให้คำแนะนำเกี่ยวกับสิทธิประโยชน์ทางภาษีในการนำเข้า-ส่งออกให้แก่ลูกค้าซึ่งการดำเนินการดังกล่าวต้องอาศัยผู้ชำนาญการด้านพิธีการศุลกากรซึ่งต้องมีความรู้ความเข้าใจกฎระเบียบเกี่ยวกับการนำเข้า-ส่งออกบริษัทที่ให้บริการด้านพิธีการศุลกากรจะต้องมีผู้ชำนาญการศุลกากรประจำสำนักงานอย่างน้อย 1 คนซึ่งจะต้องไปสอบกับกรมศุลกากร

 ปัจจุบันบริษัทและบริษัทย่อยมีผู้ชำนาญการศุลกากรจำนวน 4 คนและมีที่ปรึกษาอาวุโสซึ่งเป็นอดีตผู้อำนวยการด้านพิธีการศุลกากร (ปัจจุบันเกษียณอายุแล้ว)ทั้งนี้การเป็นตัวแทนออกสินค้าจะแบ่งเป็น 2 ประเภทคือผู้ประกอบการระดับมาตรฐานทั่วไปและผู้ประกอบการระดับมาตรฐานเออีโอ (Authorized Economic Operator หรือ AEO) ปัจจุบันบริษัทเป็นตัวแทนออกสินค้าระดับมาตรฐานทั่วไปและอยู่ระหว่างยกระดับเป็นมาตรฐาน AEO ซึ่งจะเป็นที่ยอมรับในระดับสากลมากยิ่งขึ้น

 ทั้งนี้ การยกระดับมาตรฐานเป็น AEOต้องมีคุณสมบัติผ่านเกณฑ์ตามที่กรมศุลกากรกำหนดและมีการทบทวนสถานภาพทุก 3 ปีซึ่งคาดว่าภายในปี 2558 บริษัทจะสามารถยกระดับเป็นมาตรฐาน AEO ได้โดยจะได้รับสิทธิพิเศษของตัวแทนออกของระดับมาตรฐาน AEO เช่นการยกเว้นการตรวจสินค้าการยกเว้นการชักตัวอย่างสินค้าที่ส่งออกสามารถใช้หลักประกันการเป็นตัวแทนออกของระดับมาตรฐาน AEOแทนการวางเงินหรือหลักประกันของผู้ขนส่งเป็นต้นทำให้การดำเนินการด้านพิธีการศุลกากรและการตรวจปล่อยสินค้ามีความรวดเร็วขึ้นและสร้างความน่าเชื่อถือให้กับบริษัทและบริษัทย่อยมากขึ้น

 **4.การให้บริการขนส่งสินค้าในประเทศ (Transport):** บริษัทให้บริการขนส่งสินค้าภายในประเทศเพื่อเป็นการสนับสนุนธุรกิจให้บริการขนส่งสินค้าระหว่างประเทศเป็นการให้บริการเพื่ออำนวยความสะดวกแก่ลูกค้าโดยบริษัทให้บริการขนส่งสินค้าในประเทศด้วยรถบรรทุกหัวลาก-หางพ่วงรถบรรทุกแบบเทกอง (Dump Truck) รถบรรทุก 6 ล้อรถบรรทุก 4 ล้อเป็นต้นโดยให้บริการขนส่งจากท่าเรือ/ท่าอากาศยานไปส่งยังจุดหมายปลายทางที่ลูกค้าต้องการเช่นโรงงานหรือคลังสินค้าของลูกค้าหรือรับสินค้าจากโรงงานหรือคลังสินค้าไปส่งยังที่ท่าเรือ/ท่าอากาศยาน

 ทั้งนี้ลูกค้าที่ใช้บริการขนส่งดังกล่าวจะเป็นลูกค้าที่ใช้บริการรับจัดการขนส่งสินค้าระหว่างประเทศกับบริษัทหรือบริษัทย่อยเนื่องจากบริษัทและบริษัทย่อยเห็นว่าการให้บริการดังกล่าวเป็นการเพิ่มความสะดวกให้กับลูกค้าที่ต้องการเคลื่อนย้ายสินค้าจากท่าเรือหรือท่าอากาศยานไปยังจุดหมายปลายทางโดยบริษัทและบริษัทย่อยจะเป็นผู้จัดหารถขนส่งที่เหมาะสมเพื่อให้บริการขนส่งแก่ลูกค้าปัจจุบันบริษัทมีหน่วยงานให้บริการอยู่ที่แหลมฉบังและบริษัทย่อยมีสาขาอยู่ที่ท่าอากาศยานสุวรรณภูมิโดยบริษัทมีรถบรรทุกขนส่งสรุปได้ดังนี้

**ลักษณะลูกค้าและกลุ่มลูกค้าเป้าหมาย**

กลุ่มลูกค้าเป้าหมายของบริษัทและบริษัทย่อยเป็นกลุ่มลูกค้าขนาดกลางถึงขนาดใหญ่โดยพิจารณาถึงปริมาณการใช้บริการและทุนจดทะเบียนรวมถึงความสามารถในการทำกำไรลูกค้าของบริษัทและบริษัทย่อยจะกระจายอยู่ในอุตสาหกรรมต่างๆซึ่งสินค้าหลักที่บริษัทและบริษัทย่อยให้บริการรับจัดการขนส่งระหว่างประเทศได้แก่สินค้าอิเล็กทรอนิกส์สินค้าประเภทชิ้นส่วนยานยนต์ซึ่งสามารถแบ่งตามประเภทการใช้บริการของลูกค้าได้ดังนี้

1. กลุ่มผู้ประกอบการเพื่อการนำเข้าและส่งออก (Importer & Exporter) เป็นกลุ่มลูกค้าหลักของบริษัทและบริษัทย่อยโดยปี2557มีสัดส่วนคิดเป็นร้อยละ92ของรายได้จากการบริการ
2. กลุ่มผู้ให้บริการรับจัดขนส่งสินค้าระหว่างประเทศ (Co-Loader) เป็นกลุ่มลูกค้าที่ประกอบธุรกิจประเภทเดียวกับบริษัทคือให้บริการรับจัดการขนส่งสินค้าระหว่างประเทศทางทะเลซึ่งไม่มีสัญญาบริการ (Service Contract) กับสายเรือหรือเป็นบริษัทที่มีปริมาณสินค้าไม่มากพอที่จะใช้บริการแบบเต็มตู้คอนเทนเนอร์ดังนั้นจึงจำเป็นต้องใช้บริการของบริษัท ทั้งแบบเต็มตู้และแบบไม่เต็มตู้ทั้งนี้ลูกค้ากลุ่มนี้ถือเป็นพันธมิตรทางการค้ากับบริษัทโดยปี 2557มีสัดส่วนคิดเป็นร้อยละ 8ของรายได้จากการบริการ

**ผลการดำเนินงาน**

สำหรับผลประกอบการปี 58 บริษัทมีรายได้รวมอยู่ที่ 689.48 ล้านบาท เพิ่มขึ้น 12.71 ล้านบาท หรือเพิ่มขึ้น 1.88 % จากปีก่อนซึ่งมีรายได้รวมที่ 676.77 ล้านบาท และมีกำไรสุทธิอยู่ที่ 60.59 ล้านบาท ลดลงเล็กน้อยจากปีก่อนซึ่งอยู่ที่ 62.44 ล้านบาท ทั้งนี้ที่ประชุมคณะกรรมการบริษัทมีมติอนุมัติเสนอจ่ายเงินปันผลให้อัตราหุ้นละ 0.07 บาท สำหรับรอบปีบัญชีสิ้นสุดวันที่ 31 ธ.ค. 58 โดยการจ่ายเงินปันผลจะจ่ายให้แก่ผู้ถือหุ้นที่มีรายชื่อปรากฏอยู่ในสมุดทะเบียนผู้ถือหุ้น ณ วันที่ 25 ก.พ. 59 ปิดสมุดทะเบียนพักการโอนหุ้นในวันที่ 26 ก.พ. 59 และกำหนดจ่ายเงินปันผลในวันจันทร์ที่ 16 พ.ค. 59